cyanic-selkie/wikianc huggingface dataset:
Μύρτος Λασιθίου
Ιστορικά στοιχεία
Στην περίοδο της Ναζιστικής Κατοχής, έπειτα από τη μάχη της Κάτω Σύμης, εκτελέστηκαν από τους Γερμανούς 19 κάτοικοι του χωριού στις 15 Σεπτεμβρίου του 1943, όσοι δηλαδή δεν πρόλαβαν να φύγουν στα βουνά. Οι 18 εκτελέστηκαν στο Μύρτος και ένας στην Έμπαρο. Το δε χωριό πυρπολήθηκε και καταστράφηκε ολοκληρωτικά.
Έπειτα από τη δεκαετία του '60, ο Μύρτος αναπτύχθηκε τουριστικά.
Κούμανι Ηλείας
Ιστορία
Σύμφωνα με την τοπική παράδοση το χωριό δημιουργήθηκε τον 13ο αιώνα όταν ήρθε στην περιοχή ο Ιωάννης Καντακουζηνός με τον στρατό του που περιελάμβανε άντρες από την φυλή των Κουμαναίων. Κάποιοι από αυτούς τους στρατιώτες εγκαταστάθηκαν μόνιμα αρχικά στην Αχαΐα στο σημερινό Κούμανι Αχαΐας και έπειτα στην περιοχή όπου οίκισαν το χωριό δίνοντας του το σημερινό του όνομα.
Υπήρξε μεγάλη ανάπτυξη κατά την περίοδο της τουρκοκρατίας και μετά μέχρι τα τέλη της δεκαετίας του '50. Οι κάτοικοι έλαβαν μέρος σε όλους τους αγώνες τις πατρίδας. Το 1821 δημιούργησε τέτοιο μύθο η αγωνιστικότητα των κατοίκων που ακόμη και οι σημερινές γενιές λένε την παροιμία: "Κούμανι και Αντρώνι ο Θεός να σε γλιτώνει". Αυτή και μόνο η παροιμία μας δείχνει την αγωνιστικότητα των κατοίκων. Από το Κούμανι ήταν και ο γνωστός οπλαρχηγός της Κάπελης παπα-Κοσμάς Ζώρας Κουμανιώτης. Το Κούμανι και κατά την διάρκεια του δευτέρου Παγκοσμίου πολέμου προσέφερε στην πατρίδα γενναίους άντρες.
Μύρτος Λασιθίου
Διοικητικά στοιχεία
Ο Μύρτος αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Μουρνιών και το 1927 στο ΦΕΚ 121Α - 18/06/1927 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τον οικισμού Γαβρίλης, Καλλιθέα, Κοπάνες και Νέος Μύρτος αποτελούν την κοινότητα Μύρτου που υπάγεται στη δημοτική ενότητα Ιεράπετρας του δήμου Ιεράπετρας ενώ σύμφωνα με την απογραφή του 2011 έχει 441 κατοίκους.
Κούμανι Ηλείας
Ιστορία
Τα τελευταία χρόνια υπήρξε μια παρακμή και οι κάτοικοι αναγκάστηκαν να μεταναστεύσουν στο εσωτερικό και εξωτερικό. Ο πληθυσμός του μειώθηκε σημαντικά και έτσι σήμερα είναι μόνο 450 μόνιμοι κάτοικοι. Οι χωριανοί που έχουν μεταναστεύσει επισκέπτονται τακτικά το χωριό. Οι κάτοικοι ασχολούνται με την κτηνοτροφία, γεωργία και πολλοί από αυτούς είναι τεχνίτες, οικοδόμοι.
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Φολόης
Μύρτος Λασιθίου
Διοικητικά στοιχεία
Δείτε: Κοινότητα Μύρτου
Εξωτερικοί σύνδεσμοι
Κατηγορία:Δήμος Ιεράπετρας Κατηγορία:Χωριά του νομού Λασιθίου
Ρούπερτ Έβερετ
Ο Ρούπερτ Τζέιμς Έκτορ Έβερετ (γεννήθηκε στις 29 Μαΐου 1959) είναι Άγγλος ηθοποιός, σκηνοθέτης και παραγωγός. Ο Έβερετ έγινε γνωστός το 1981, με έναν ρόλο στο θεατρικό έργο και στην αντίστοιχη ταινία του Τζούλιαν Μίτσελ Σχέσεις προδοσίας (1984) ως ομοφυλόφιλος μαθητής σε αγγλικό ιδιωτικό σχολείο τη δεκαετία του 1930. Ο ρόλος τού χάρισε την πρώτη του υποψηφιότητα για βραβείο BAFTA. Έλαβε δεύτερη υποψηφιότητα για BAFTA και την πρώτη του υποψηφιότητα για Χρυσή Σφαίρα για τον ρόλο του στο Ο γάμος του καλύτερού μου φίλου (1997). Ακολούθησε και δεύτερη υποψηφιότητα για Χρυσή Σφαίρα για την τιανία Ένας ιδανικός σύζυγος (1999).
Τα πρώτα χρόνια
Ρούπερτ Τζέιμς Έκτορ Έβερετ γεννήθηκε στις 29 Μαΐου 1959, από πλούσιους γονείς. Ο πατέρας του, Άντονι Μάικλ Έβερετ, ήταν ταγματάρχης στον βρετανικό στρατό. Παππούς του από την πλευρά της μητέρας του ήταν ο αντιναύαρχος σερ Έκτορ Τσαρλς Ντόναλντ Μακλίν. Ο Έβερετ έχει αγγλική, ιρλανδική, σκωτσέζικη και πιο μακρινή γερμανική και ολλανδική καταγωγή. Μεγάλωσε ως ρωμαιοκαθολικός.
Από την ηλικία των επτά ετών, ο Έβερετ φοίτησε στο σχολείο Farleigh στο Άντοβερ του Χάμσαϊρ και αργότερα εκπαιδεύτηκε από βενεδικτίνους μοναχούς στο Ampleforth College του Γιόρκσιρ. Όταν ήταν δεκαέξι ετών, οι γονείς του συμφώνησαν να αφήσει το σχολείο και να μετακομίσει στο Λονδίνο για να εκπαιδευτεί ως ηθοποιός στο Royal Central School of Speech and Drama. Ισχυρίζεται ότι για να συντηρηθεί κατά τη διάρκεια αυτής της περιόδου δούλευε ως αρσενική πόρνη για ναρκωτικά και χρήματα - αποκάλυψε αυτές τις πληροφορίες σε μια συνέντευξη για το περιοδικό Us το 1997.
Δεκαετία του 1980
Η ευκαιρία του Έβερετ ήρθε το 1981 στο Θέατρο Γκρίνουιτς και αργότερα στο Γουέστ Εντ με την παράσταση Another Country, όπου υποδυόταν έναν ομοφυλόφιλο μαθητή δίπλα στον Κένεθ Μπράνα.
Η πρώτη του ταινία ήταν η βραβευμένη με Όσκαρ μικρού μήκους ταινία A Shocking Accident (1982), σε σκηνοθεσία Τζέιμς Σκοτ, βασισμένη σε ένα διήγημα του Γκράχαμ Γκριν. Ακολούθησε μια κινηματογραφική εκδοχή του Another Country το 1984 με τον Κόλιν Φερθ. Μετά το Χορεύοντας με έναν ξένο (1985), ο Έβερετ άρχισε να αναπτύσσει μια πολλά υποσχόμενη κινηματογραφική καριέρα μέχρι που συμπρωταγωνίστησε με τον Μπομπ Ντίλαν στην τεράστια αποτυχία Πύρινες καρδιές (1987). Την ίδια περίοδο, ο Έβερετ ηχογράφησε και κυκλοφόρησε ένα άλμπουμ με ποπ τραγούδια με τίτλο Generation of Loneliness.
Παρά το γεγονός ότι μάνατζέρ του ήταν ο Σάιμον Νάπιερ-Μπελ (ο οποίος είχε οδηγήσει τους Wham! στην επιτυχία), στο κοινό δεν άρεσε η αλλαγή κατεύθυνσηής του. Η αλλαγή κράτησε λίγο καθώς επέστρεψε στην ποπ μόνο για να κάνει βοηθητικά φωνητικά για τη Μαντόνα πολλά χρόνια αργότερα, στη διασκευή του "American Pie" και στο κομμάτι "They Can't Take That Away from Me" στον δίσκο του Ρόμπι Γουίλιαμς Swing When You're Winning το 2001.
Δεκαετία του 1990
μικρογραφία| Ο Ρούπερτ Έβερετ στο [[Φεστιβάλ Καννών το 2004 .]] Το 1989, ο Έβερετ μετακόμισε στο Παρίσι, γράφοντας ένα μυθιστόρημα με τίτλο Γεια σου, αγάπη μου, δουλεύεις; και αποκαλύπτοντας την ομοφυλοφιλία, μια αποκάλυψη που δήλωσε ότι μπορεί κάλλιστα να έχει βλάψει την καριέρα του. Μετά την επιστροφή του στη δημοσιότητα με την ταινία Ξένοι στη Βενετία (1990), ακολούθησαν αρκετές ταινίες με ποικίλους βαθμούς επιτυχίας. Ο χαρακτήρας των ιταλικών κόμικς Dylan Dog, που δημιουργήθηκε από τον Τιζιάνο Σκλάβι το 1986, είναι εμπνευσμένος γραφιστικά από αυτόν. Ο Έβερετ, με τη σειρά του, εμφανίστηκε στο Dellamorte dellamore (1994), μια προσαρμογή του ομώνυμου μυθιστορήματος του Σκλάβι. Το 1995 ο Έβερετ δημοσίευσε ένα δεύτερο μυθιστόρημα με τίτλο Οι κομμωτές του Σεντ Τροπέ.
Η καριέρα του αναζωογονήθηκε από τη βραβευμένη ερμηνεία του στο Ο γάμος του καλύτερού μου φίλου (1997), όπου υποδύεται τον γκέι φίλο του χαρακτήρα που ενσαρκώνει η Τζούλια Ρόμπερτς, ακολουθούμενος από έναν ρόλο ως ο καλύτερος φίλος του χαρακτήρα της Μαντόνα στο The Next Best Thing (2000). Περίπου την ίδια εποχή, πρωταγωνίστησε ως στο Αστυνόμος Σαΐνης της Disney (επίσης 1999) με τον Μάθιου Μπρόντερικ.
Δεκαετία του 2000
μικρογραφία| Ο Έβερετ σε μια εκδήλωση γνωριμιών ταχύτητας του When The Music Stops, για το The Friday Night Project του Channel 4 τον Ιούλιο του 2007 Με τον ερχομό του 21ου αιώνα, ο Έβερετ αποφάσισε να ξαναγράψει. Υπήρξε συντάκτης του περιοδικού Vanity Fair, έχει γράψει για την εφημερίδα The Guardian και έγραψε ένα σενάριο για τα τελευταία χρόνια του θεατρικού συγγραφέα Όσκαρ Ουάιλντ, για το οποίο ζήτησε χρηματοδότηση.
Το 2006 ο Έβερετ δημοσίευσε τα απομνημονεύματά του με τίτλο Red Carpets and Other Banana Skins, στα οποία αποκαλύπτει την εξάχρονη σχέση του με την Βρετανίδα τηλεοπτική παρουσιάστρια Πόλα Γέιτς. Αν και μερικές φορές περιγράφεται ως αμφιφυλόφιλος, κατά τη διάρκεια μιας ραδιοφωνικής εκπομπής με τον Τζόναθαν Ρος, περιέγραψε τις ετεροφυλοφιλικές του σχέσεις ως αποτέλεσμα τυχοδιωκτικτισμού: «Ήμουν βασικά ριψοκίνδυνος, νομίζω ότι ήθελα να δοκιμάσω τα πάντα». μικρογραφία| Ο Έβερετ στο Sydney Gay and Lesbian Mardi Gras του 2007 Μετά την αποκάλυψη της σεξουαλικότητάς του, ο Έβερετ συμμετείχε σε δημόσιες δραστηριότητες (όπως το 2007 Sydney Gay και Lesbian Mardi Gras), έπαιξε διπλό ρόλο στην ταινία Μαθήτριες εν δράσει και έχει εμφανιστεί στην τηλεόραση αρκετές φορές (ως διαγωνιζόμενος στο Comic Relief Does The Apprentice, ως παρουσιαστής στο Live Earth και εκτάκτως ως παρουσιαστής στην εκπομπή The Friday Night Project του Channel 4, μεταξύ άλλων). Έχει επίσης συγκεντρώσει την προσοχή των μέσων ενημέρωσης για τα βιτριολικά του σχόλια και την ειλικρινή έκφραση των απόψεών του σε συνεντεύξεις, που έχουν προκαλέσει την οργή του κοινού.
Τον Μάιο του 2007, εκφώνησε έναν από τους επικήδιους στην κηδεία της διευθύντριας μόδας Ιζαμπέλα Μπλόου, φίλης του από τότε που ήταν έφηβοι, που είχε αυτοκτονήσει.
Το ντοκιμαντέρ του Έβερετ για τον σερ Ρίτσαρντ Φράνσις Μπάρτον (1821–1890) αναφέρεται στα ταξίδια του Μπάρτον σε χώρες όπως η Ινδία και η Αίγυπτος, που προβλήθηκε στο BBC το 2008. Στο ντοκιμαντέρ, με τίτλο The Victorian Sex Explorer, ο Έβερετ εξερευνά τη ζωή ενός άνδρα που ερεύνησε έναν ανδρικό οίκο ανοχής όπου σύχναζαν Βρετανοί στρατιώτες στη Βομβάη μεταμφιεσμένοι, που έδωσε στο Κοράνι, τις Χίλιες Και Μία Νύχτες και το Κάμα Σούτρα τις πρώτες τους αγγλικές μεταφράσεις, που ταξίδεψε στην πόλη της Μέκκας και φίλησε την Ιερή Λίθο της Κάαμπα μεταμφιεσμένος σε Άραβα και που μιλούσε περισσότερες από είκοσι γλώσσες. Ο Έβερετ εξήγησε το 2008: «Ενδιαφέρομαι για αυτόν εδώ και χρόνια. Τόσες αντιφάσεις. Τόσο καθηλωτικός χαρακτήρας της σόου μπίζνες. Ο νονός της σεξουαλικής επανάστασης»
Το 2009, ο Έβερετ είπε στη βρετανική εφημερίδα The Observer ότι δεν θα ήθελε να είχε αποκαλύψει τη σεξουαλικότητά του, καθώς πίστευε ότι αυτό έβλαψε την καριέρα του και συμβούλευσε τους νεότερους ηθοποιούς να μην είναι ειλικρινείς ως προς αυτό.
Επίσης το 2009, ο Έβερετ παρουσίασε δύο ντοκιμαντέρ του Channel 4: ένα για τα ταξίδια του ρομαντικού ποιητή λόρδου Βύρωνα, που μεταδόθηκε τον Ιούλιο του 2009 και ένα για τον Βρετανό εξερευνητή σερ Ρίτσαρντ Μπάρτον.
Στη συνέχεια, ο Έβερετ επέστρεψε στις υποκριτικές του ρίζες, εμφανιζόμενος σε πολλές θεατρικές παραγωγές: το ντεμπούτο του στο Μπρόντγουεϊ το 2009 στο Θέατρο Shubert έλαβε θετικές κριτικές. έπαιξε στο έργο του Νόελ Κάουαρντ Blithe Spirit, με πρωταγωνίστρια την Άντζελα Λάνσμπερι και αναμενόταν να περιοδεύσει σε πολλές ιταλικές πόλεις κατά τη διάρκεια της χειμερινής σεζόν 2008–09 σε ένα άλλο θεατρικό έργο του Κάουαρντ με τίτλο Private Lives (στα ιταλικά, τα οποία μιλά άπταιστα) —παίζοντας με την Ιταλίδα ηθοποιό Άσια Αρτζέντο— αλλά η παράσταση ακυρώθηκε.
Δεκαετία του 2010
μικρογραφία| Ο Ρούπερτ Έβερετ στο Φεστιβάλ Κινηματογράφου του Μονάχου, 2015 Το καλοκαίρι του 2010, ο Έβερετ έπαιξε τον ρόλο του καθηγητή Χένρι Χίγκινς σε μια αναβίωση του Πυγμαλίωνα στο Chichester Festival Theatre. Επανέλαβε τον ρόλο τον Μάιο του 2011 στο Garrick Theatre στο Γουέστ Εντ του Λονδίνου, συμπρωταγωνιστώντας με την Νταϊάνα Ριγκ.
Το 2012, ο Έβερετ πρωταγωνίστησε στην τηλεοπτική μεταφορά του Parade's End με τον Μπένεντικτ Κάμπερμπατς.
Στη συνέχεια, ο Έβερετ πρωταγωνίστησε ως Όσκαρ Ουάιλντ στο The Judas Kiss, ένα θεατρικό έργο στο θέατρο Hampstead του Λονδίνου από τις 6 Σεπτεμβρίου 2012. Παρουσιαζόταν στο Hampstead έως τις 13 Οκτωβρίου 2012, κατόπιν περιόδευσε στο Ηνωμένο Βασίλειο και το Δουβλίνο  και στη συνέχεια μεταφέρθηκε στο Γουέστ Εντ στο Duke of York's Theatre στις 9 Ιανουαρίου 2013 έως τις 6 Απριλίου 2013.
Στις αρχές του 2013, ο Έβερετ άρχισε να δουλεύει σε μια ταινία που απεικόνιζε την τελευταία περίοδο της ζωής του Ουάιλντ, δηλώνοντας στα μέσα ενημέρωσης ότι γοητευόταν με τον θεατρικό συγγραφέα από τότε που ήταν παιδί, καθώς η μητέρα του του διάβαζε την παιδική ιστορία του Ουάιλντ Ο ευτυχισμένος πρίγκιπας πριν κοιμηθεί.
Η ταινία Ευτυχισμένος Όσκαρ, σε σενάριο και σκηνοθεσία του Έβερετ, κυκλοφόρησε το 2018.
Το 2017, ο Έβερετ εμφανίστηκε ως επαναλαμβανόμενος χαρακτήρας στην κωμωδία Quacks του BBC 2. Υποδύεται τον δρα Χέντρικς, τον νευρωτικό διευθυντή της ιατρικής σχολής.
Προσωπική ζωή
Μεταξύ 2006 και 2010, ο Έβερετ ζούσε στη Νέα Υόρκη, αλλά επέστρεψε στο Λονδίνο λόγω της κακής υγείας του πατέρα του. Το 2008, αγόρασε ένα σπίτι στην περιοχή Μπελγκράβια του κεντρικού Λονδίνου.
Από το 2020, ο Έβερετ μένει με τον σύντροφό του, Ενρίκε, που είναι λογιστής από τη Βραζιλία.
Εξωτερικοί σύνδεσμοι
Κατηγορία:Άγγλοι απομνημονευματογράφοι Κατηγορία:Άγγλοι άνδρες ηθοποιοί φωνής Κατηγορία:Άγγλοι άνδρες ηθοποιοί τηλεόρασης Κατηγορία:Άγγλοι άνδρες ηθοποιοί θεάτρου Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι παραγωγοί ταινιών
Game Maker
Το GameMaker είναι ένα εκπαιδευτικό εργαλείο, το οποίο μπορεί να διδαχθεί σε παιδιά πρωτοβάθμιας εκπαίδευσης τις βασικές έννοιες του προγραμματισμού, με διασκεδαστικό τρόπο. Δημιουργήθηκε από τον καθηγητή του πανεπιστημίου της Ουτρέχτης, Δρ. Μαρκ Όβερμαρς.
Επιπλέον, όταν ο μαθητής αποκτήσει όλες τις ικανότητες και τη βασική εμπειρία από το σχολείο (για παράδειγμα, στην Ελλάδα, από τη πρώτη του επαφή στον προγραμματισμό στην Γ' Λυκείου, μέσω του μαθήματος "Ανάπτυξη Εφαρμογών σε Προγραμματιστικό Περιβάλλον"), αυτό το πρόγραμμα, μπορεί να χρησιμοποιηθεί για περαιτέρω εξάσκηση στον τομέα του προγραμματισμού, μέσω δημιουργικών, ψυχαγωγικών και καλλιτεχνικών ενασχολήσεων με το GameMaker. Το GameMaker χρησιμοποιείται ήδη σε πολλά μεγάλα σχολεία ανά τον κόσμο και συνεχώς επεκτείνεται σε περισσότερα.
Το πρόγραμμα χρησιμοποιεί, μεταξύ άλλων, το ευρέως γνωστό περιβάλλον αντικειμενοστρεφούς προγραμματισμού. Μπορεί να προσθέσει γνώσεις στο δημιουργικό και καλλιτεχνικό τομέα, και τέλος στις έννοιες της τέχνης που αφορούν στο σχεδιασμό βιντεοπαιχνιδιών στον υπολογιστή.
Περιέχει προεγκατεστημένη συλλογή βιβλιοθηκών (libraries) η οποία μπορεί να επεκταθεί, με τη μορφή "Drag & Drop" στοιχείων, καθώς και γράφοντας ο ίδιος ο χρήστης σενάρια (scripts). Το σύστημα "Drag & Drop" είναι αυτό που συστήνεται για παιδιά πρωτοβάθμιας εκπαίδευσης. Επίσης, το GameMaker διαθέτει μία γλώσσα προγραμματισμού (GameMaker Language ή GML) στην οποία μπορεί να εξασκηθεί οποιοσδήποτε διαθέτει τις βασικές γνώσεις προγραμματισμού, ακολουθώντας την προγραμματιστική σύνταξη την οποία έχει μάθει ή στην οποία αρέσκεται.
Εκδόσεις
Το GameMaker: Studio είναι, μέχρι στιγμής, η πιο καινούρια και η πιο καλή έκδοση του GameMaker. Κυκλοφόρησε στις 22 Μαΐου 2012. Το πρόγραμμα είναι διαθέσιμο σε τέσσερις εκδόσεις:
Η μόνη δωρεάν έκδοση του GM:S. Επιτρέπει στο χρήστη να δημιουργήσει παιχνίδια για Windows και Mac OS X, αλλά με αρκετούς περιορισμούς.
Είναι σαν την δωρεάν έκδοση, μόνο που δεν έχει κανέναν περιορισμό.
Δεν έχει κανέναν περιορισμό και περιέχει πολλά περισσότερα στοιχεία από την Standard έκδοση. Αυτή η έκδοση επιτρέπει στο χρήστη να κατασκευάσει παιχνίδια για Windows και Mac OS X, και προσφέρει τη δυνατότητα να πληρωμής επιπλέον χρημάτων για τη δημιουργία παιχνιδιών και για HTML5, Android, iOS (iPhone, iPad, iPod), Ubuntu και Windows Phone 8.
Είναι ακριβώς ίδια με την Professional, ωστόσο δεν χρειάζεται να δοθούν παραπάνω χρήματα για τη δημιουργία παιχνιδιών για HTML5, Android, iOS (iPhone, iPad, iPod), Ubuntu και Windows Phone 8.
Παραπομπές
Κατηγορία:Οπτικές γλώσσες προγραμματισμού Κατηγορία:Εργαλεία ανάπτυξης παιχνιδιών
Τάσος Χατζής
thumb|right|Τάσου Χατζή: «Περιστέρι,κοράκι,ήλιος» (Χαρακτικό) Ο Τάσος Χατζής (31 Οκτωβρίου 1927 – 15 Σεπτεμβρίου 1994) ήταν Έλληνας ζωγράφος και χαράκτης.
Βιογραφικά στοιχεία
Γεννήθηκε στην Κερατέα Αττικής και σπούδασε στην Ανωτάτη Σχολή Καλών Τεχνών (1949 – 1954) στο εργαστήριο του Ανδρέα Γεωργιάδη. Με υποτροφία του Ιδρύματος Κρατικών Υποτροφιών μετεκπαιδεύτηκε στο Παρίσι, στη Σχολή Επαγγελμάτων Τέχνης και στην Ανώτερη Σχολή Γραφικών Τεχνών. Από το 1960 ως το 1973 ασχολήθηκε ιδιαίτερα με τις γραφικές τέχνες και το όνομά του στο διάστημα αυτό συνδέθηκε με αξιόλογες καλλιτεχνικές εκδόσεις. Το 1964 ίδρυσε τη Σχολή Γραφικών Τεχνών της Χριστιανικής Ένωσης Νέων και επί μια τριετία δίδαξε στο Κέντρο Λιθογραφικών Σπουδών.
Έργα του παρουσίασε σε πολλές ατομικές και ομαδικές εκθέσεις στην Ελλάδα και το εξωτερικό. Εννέα φορές συμμετείχε στις Πανελλήνιες και το 1968 στη Μπιενάλε του Σάο Πάολο, το 1972 στη Διεθνή Έκθεση της Φρανκφούρτης και το 1969 στο Διεθνές Φεστιβάλ Ζωγραφικής στη Cagnes – sur - mer.
Εκτός από το ζωγραφικό του έργο, επιμελήθηκε πολλά λευκώματα. Τα πιο αξιοσημείωτα είναι αυτά με τους τίτλους: «Ύδρα – Ζάκυνθος» με δικά του σχέδια,  «Ιστορία της Ελληνικής Επαναστάσεως» (Βραβείο της Ακαδημίας)  του Δ. Κόκκινου, «Μεγάλοι Έλληνες Ζωγράφοι»  και  «Ιστορία της Νεωτέρας Ελλάδος»  του Δημήτρη Φωτιάδη. Επίσης εικονογράφησε κι επιμελήθηκε βιβλία των Ν. Καζαντζάκη, Ηλία Βενέζη, Μενέλαου Λουντέμη, Γεωργίου Κάρτερ, Ελένης Ουράνη καθώς και τα βιβλία της εκπαιδευτικής μεταρρύθμισης που εισήγαγε ο Ευάγγελος Παπανούτσος.
Εξωτερικοί σύνδεσμοι
Κατηγορία:Έλληνες ζωγράφοι Κατηγορία:Έλληνες χαράκτες
Κύπελλο Γ΄ Εθνικής 2013-14
Το Κύπελλο Γ΄ Εθνικής ποδοσφαίρου ήταν μία διοργάνωση που ξεκίνησε τη σεζόν 2013-14, παρόμοια με την αντίστοιχη του Κυπέλλου Ελλάδος, στην οποία συμμετέχουν μόνο οι ομάδες της Γ΄ Εθνικής κατηγορίας. Ο νικητής της διοργάνωσης θα αντιμετωπίσει το νικητή του Κυπέλλου Ερασιτεχνών Ελλάδος για το Σούπερ Καπ Ερασιτεχνών Ελλάδος.
Α' φάση
Συμμετέχουν οι 93 ομάδες της Γ΄ Εθνικής σε κάθε όμιλο. Οι αγώνες είναι μονοί. Τα παιχνίδια που λήγουν ισόπαλα οδηγούνται στην παράταση. Αν η παράταση λήξει με ισοπαλία, τότε ο νικητής κρίνεται στα πέναλτι.
Τελικός ομίλου
* Σημείωση: Ο Διγενής Λακκώματος, αν και ηττήθηκε, προκρίθηκε στην προημιτελική φάση, καθώς ευνοήθηκε στην κλήρωση μεταξύ των φιναλίστ των ομίλων.
* Σημείωση: Η Κοζάνη, αν και ηττήθηκε, προκρίθηκε στην προημιτελική φάση, καθώς ευνοήθηκε στην κλήρωση μεταξύ των φιναλίστ των ομίλων. Μάλιστα, κληρώθηκε να αντιμετωπίσει ως γηπεδούχος την Λάρισα!
Εξωτερικοί σύνδεσμοι
Κατηγορία:Εγχώρια ποδοσφαιρικά κύπελλα 2013-2014 Κατηγορία:Ποδοσφαιρικές διοργανώσεις Ελλάδας
Γενικές εκλογές στην Ουγκάντα 2021
Στις 14 Ιανουαρίου 2021 διεξήχθησαν γενικές εκλογές στην Ουγκάντα, για να εκλεγούν ο Πρόεδρος και τα μέλη του Κοινοβουλίου.
Οι κάλπες άνοιξαν στις 7 το πρωί για τους 18,1 εκατομμύρια εγγεγραμμένους ψηφοφόρους της χώρας που κλήθηκαν να ψηφίσουν έναν από τους 11 υποψήφιους Πρόεδρος. Ο Πρόεδρος Γιουέρι Μουσέβενι, ο οποίος ανέβηκε στην εξουσία το 1986 και έχει διατελέσει 5 θητείες ως Πρόεδρος, διεκδίκησε την επανεκλογή του και επανεξελέγη με το 58,64% των ψήφων. Δεύτερος ήρθε ο Μπόμπι Γουάιν με το 34,83% των ψήφων.
Προεδρική εκλογή
Η εκλογή του Προέδρου γίνεται σύμφωνα με το Σύνταγμα της Ουγκάντα, με δημοκρατικές άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι πλειοψηφικό δύο γύρων. Ο υποψήφιος που θα εξασφαλίσει την απόλυτη πλειοψηφία (πάνω από 50% των ψήφων) ανακηρύσσεται νικητής. Αν στον πρώτο γύρο δεν αναδειχθεί κανένας νικητής τότε διεξάγεται δεύτερος γύρος στον οποίο συμμετέχουν οι δύο επικρατέστεροι υποψήφιοι του πρώτου. Δικαίωμα υποψηφιότητας έχουν όλοι οι πολίτες της Ουγκάντα ηλικίας 35-75 ετών, υπό την προϋπόθεση να έχουν γεννηθεί στη χώρα, να έχουν μία βασική μόρφωση και να μην έχουν αποστερηθεί το δικαίωμα λόγω δικαστικής απόφασης ή ιατρικής διάγνωσης. Από το 2005 η θητεία του Προέδρου είναι ανανεώσιμη άνευ ορίων, δηλαδή ένα άτομο μπορεί να διατελέσει όσες θητείες θέλει.
Βουλευτικές εκλογές
Στις τρέχουσες εκλογές θα εκλεγούν 529 μέλη για το Κοινοβούλιο. Από αυτά:
Υποψήφιοι προεδρικής εκλογής
Στις εκλογές συμμετέχουν 11 υποψήφιοι, από τους οποίους ο ένας είναι γυναίκα.
Γιουέρι Μουσεβένι
Ο Πρόεδρος Γιουέρι Μουσεβένι ανέβηκε στην εξουσία το 1986 και επιδιώκει να παραμείνει εκεί για τουλάχιστον 40 χρόνια. Οι υποστηρικτές του τον επαινούν για την πολιτική του στον τομέα υγείας, και την ειρήνη και ευημερία που έφερε στη χώρα ενώ η αντιπολίτευση τον χαρακτηρίζει ως άλλον έναν απολυταρχικό δικτάτορα. Σύμφωνα με το Σύνταγμα της Ουγκάντα δικαίωμα υποψηφιότητας έχουν οι πολίτες ηλικίας 35-75 ετών, και ο 76χρονος Μουσεβένι θα έπρεπε να αποσυρθεί, αλλά αντί αυτού πέρασε ένα νόμο για να παρατείνει τη διάρκεια της θητείας του και να του επιτραπεί να συμμετάσχει στην εκλογή για άλλη μια φορά. Στην προεκλογική του εκστρατεία εμφανίζεται με το καπέλο που είναι σύμβολο ευημερίας.
Εποπτεία
Η Ευρωπαϊκή Ένωση και οι Ηνωμένες Πολιτείες ανακοινώθηκε ότι δεν θα στείλουν ομάδες διεθνών παρατηρητών σε αυτές τις εκλογές επειδή οι προηγούμενες αποστολές αγνοήθηκαν και αντιμετωπίστηκαν με αδιαφορία. Οι προτάσεις τους δεν λήφθηκαν υπόψη και από τη διεξαγωγή λείπει η υπευθυνότητα και η διαφάνεια. Η Αφρικανική Ένωση ήταν η μοναδική μεγάλη διεθνής οργάνωση που απέστειλε ομάδα παρατηρητών για τις εκλογές.
Παραπομπές
2021 Ουγκαντα
PC SYSTEMS
Τα γραφεία της επιχείρησης βρίσκονται στην Αθήνα, σε ιδιόκτητο – κεντρικό κτίριο στην Μεταμόρφωση Αττικής. Οι υπηρεσίες της εταιρείας καλύπτουν όλο τον χώρο της πληροφορικής στην Ελλάδα όπως είναι οι τηλεπικοινωνίες, ιντερνέτ, συμβουλευτικές υπηρεσίες στο χώρο των υπολογιστών, ανάπτυξη λογισμικού κ.α..
Επίσης η PC SYSTEMS έχει παρουσία και στο χώρο της υγείας, μέσω του τομέα της ιατρικής τηλεμετρίας (ανάπτυξη λογισμικού τηλεϊατρικής).
Εξωτερικοί σύνδεσμοι
Κατηγορία:Εταιρίες εισηγμένες στο Χρηματιστήριο Αθηνών Κατηγορία:Ελληνικές επιχειρήσεις Κατηγορία:Ελληνικά εμπορικά σήματα
Άγιος Χαράλαμπος Φθιώτιδας
Για συνώνυμους οικισμούς στην Ελλάδα δείτε το λήμμα: Άγιος Χαράλαμπος (αποσαφήνιση)
Ο Άγιος Χαράλαμπος είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας.
Γεωγραφία - Ιστορία
Ο Άγιος Χαράλαμπος βρίσκεται στους βορειοανατολικούς πρόποδες του όρους Καλλίδρομο σε υψόμετρο 410 μέτρα με θέα προς τον Μαλιακό κόλπο και τον ελαιώνα. Απέχει 34 χλμ. ΝΑ. από τη Λαμία και 21 χλμ. Δ. από τα Καμένα Βούρλα (έδρα του δήμου). Η παλιά ονομασία του χωριού από την εποχή της Τουρκοκρατίας είναι Λιαπάτα και έτσι αναφέρεται επίσημα το το 1835 όταν προσαρτήθηκαν στον τότε δήμο Θερμοπυλών. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Μετονομάστηκε σε Άγιος Χαράλαμπος το 1957 με το ΦΕΚ 253Α - 14/12/1957. Σύμφωνα με το Πρόγραμμα «Καλλικράτης» αποτελεί την τοπική κοινότητα Αγίου Χαραλάμπους που υπάγεται στη δημοτική ενότητα Μώλου του Δήμου Καμένων Βούρλων και σύμφωνα με την απογραφή του 2011 έχει πληθυσμό 37 κατοίκους Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 13,567 χμ² (2011).
Πηγές
Κατηγορία:Χωριά του νομού Φθιώτιδας Κατηγορία:Δήμος Μώλου - Αγίου Κωνσταντίνου
Άμπρα Κατάμπρα
To Άμπρα Κατάμπρα είναι:
Ως πολύ γνωστή επίκληση, χρησιμοποιείται και σαν ευκολομνημόνευτος τίτλος σε διάφορα καλλιτεχνικά έργα.
Χένρυ Ράιντερ Χάγκαρντ
Ο Σερ Χένρυ Ράιντερ Χάγκαρντ (αγγλ. Sir Henry Rider Haggard, 22 Ιουνίου 1856 – 14 Μαΐου 1925), γεννημένος στο Νόρφολκ της Αγγλίας, ήταν Βρετανός συγγραφέας της Βικτωριανής εποχής, γνωστός για τα περιπετειώδη του μυθιστορήματα που εκτυλίσσονταν σε εξωτικές χώρες.
Βιογραφία
Ο Χάγκαρντ, χάρη στα πολλά του ταξίδια, είχε προσωπικές εμπειρίες από τις εξωτικές χώρες που περιέγραφε. Ταξίδεψε για πρώτη φόρα στην επαρχία της Νοτίου Αφρικής, Kwazulu-Natal, ως γραμματέας του Βρετανού κυβερνήτη Bulwer. Υπηρετούσε σε αυτή τη θέση όταν στην Πρετόρια έγινε η επίσημη ανακοίνωση της προσάρτησης στη Βρετανία της «Δημοκρατίας του Τράνσβααλ» που άλλοτε ανήκε στους Μπόερς.
Το 1878 έγινε αρχειογράφος στο Ανώτατο Δικαστήριο του Τράνσβααλ, στην περιοχή που μετέπειτα έγινε κομμάτι του Νότιο-Αφρικανικού κράτους. Γύρισε στην Αγγλία προκειμένου να βρει σύζυγο και τελικά επέστρεψε στην Αφρική νυμφευμένος με τη Mariana Louisa Margitson. Απέκτησαν τρεις κόρες και ένα γιό, που πέθανε σε ηλικία 10 ετών από ιλαρά. Το 1882 το ζεύγος επέστρεψε στην Αγγλία για να εγκατασταθούν αρχικά στο Ditchingham του Νόρφολκ και μετέπειτα στο Kessingland. Ο Χάγκαρντ σπούδασε νομικά και άρχισε να εξασκεί το επάγγελμα του δικηγόρου το 1884. Εξαιτίας της ενασχόλησής του με τη συγγραφή, η άσκηση του επαγγέλματος του υπήρξε παρεκβατική και ασυστηματοποίητη.
Το πιο γνωστό έργο του Χάγκανρτ είναι το Οι Θησαυροί του Βασιλιά Σολομώντα. Μεγάλη επιτυχία γνώρισαν ακόμη τα βιβλία: She, Ayesha (Αγιέσα - ISBN 960-293-413-1) που αποτελεί συνέχεια του She, Allan Quatermain που είναι η συνέχεια των Θησαυρών του Σολομώντα και το επικό ρομάντζο της εποχής των Βίκινγκς, Eric Brighteyes.
Αν και ο Χάγκαρντ δεν είναι πλέον τόσο δημοφιλής όσο την εποχή που πρωτοεμφανίστηκαν τα βιβλία του, κάποιοι από τους ήρωες που δημιούργησε με την πένα του είχαν σημαντική επίδραση στη διανόηση και την κουλτούρα του 20ου αιώνα. Η Αγιέσα, κεντρική ηρωίδα του μυθιστορήματος She, αναφέρεται τόσο από τον Σίγκμουντ Φρόυντ στο βιβλίο του Η ερμηνεία των ονείρων όσο και από τον Καρλ Γιουνγκ ως το αρχετυπικό θηλυκό. Ο Allan Quatermain, ήρωας στο βιβλίο Οι Θησαυροί του Βασιλιά Σολομώντα εμφανίζεται ακόμη και σήμερα στη Δυτική κουλτούρα. Ο κινηματογραφικός ήρωας Ιντιάνα Τζόουνς έχει κατά μεγάλο μέρος βασιστεί στον Κουότερμεϊν, ενώ πολλές είναι και οι απευθείας κινηματογραφικές μεταφορές των βιβλίων με πρωταγωνιστή τον συγκεκριμένο ήρωα. Ο Χάγκαρντ έχοντας τοποθετήσει τις ιστορίες του συχνά στους αποκαλούμενους "χαμένους κόσμους" έχει επηρεάσει το είδος της επιστημονικής φαντασίας και των φανταστικών κόσμων.
Εξωτερικοί σύνδεσμοι
Κατηγορία:Άγγλοι μυθιστοριογράφοι
Διάσκεψη της Τεχεράνης
Η διάσκεψη της Τεχεράνης ήταν διάσκεψη κορυφής, μεταξύ των ηγετών των Συμμάχων, υπό το κωδικό όνομα EUREKA (= Εύρηκα). Διεξήχθη στην Τεχεράνη του Ιράν, από τις 28 Νοεμβρίου έως την 1η Δεκεμβρίου 1943. Σε επίπεδο ηγετών, συμμετείχαν ο Αμερικανός Πρόεδρος Φράνκλιν Ρούζβελτ, ο Βρετανός Πρωθυπουργός Ουίνστον Τσώρτσιλ και ο ηγέτης της Σοβιετικής Ένωσης Ιωσήφ Στάλιν. Ακολούθησε, χρονικά, τη διάσκεψη του Καΐρου, η οποία έληξε στις 27 Νοεμβρίου 1943, και διεξήχθη χωρίς την παρουσία του Στάλιν, αλλά με αυτή του Τσανγκ Κάι Σεκ. Ουσιαστικά, ήταν η πρώτη διάσκεψη στην οποία μετείχαν και οι τρεις ηγέτες. Οι αποφάσεις που λήφθηκαν στη διάσκεψη της Τεχεράνης ήταν προοίμιο των αποφάσεων που απλά επικυρώθηκαν στη Διάσκεψη της Γιάλτας, το 1945, και υπό αυτή την άποψη θεωρείται μια από τις πιο σημαντικές διασκέψεις του Πολέμου.
Ιστορικό υπόβαθρο
Από την είσοδο της Σοβιετικής Ένωσης στον Πόλεμο το 1941 ο Στάλιν δεν έπαυε να ζητά από τους δυτικούς συμμάχους του τη δημιουργία ενός δεύτερου μετώπου στην Ευρώπη. Οι δυτικοί αντέτειναν ότι η δημιουργία ενός παρόμοιου μετώπου θα είχε ως συνέπεια βαρύτατες απώλειες και, κατά συνέπεια, έπρεπε να τηρηθεί στάση αναμονής μέχρι να εξασφαλιστούν οι απαραίτητες προϋποθέσεις για παρόμοια εκστρατεία. Οι φόβοι του Στάλιν δεν ήταν απόλυτα αδικαιολόγητοι: Η ΕΣΣΔ αντιμετώπιζε τεράστια πίεση από πλευράς Ναζιστικής Γερμανίας και, μέχρι την αποφασιστική νίκη της στο Στάλινγκραντ τυχόν αποχώρηση των δυτικών συμμάχων από τη σύρραξη σήμαινε ότι η ΕΣΣΔ αντιμετώπιζε ισχυρά το φάσμα της ήττας. Η δυσπιστία του Στάλιν οφειλόταν στο γεγονός ότι ο ίδιος πίστευε πως οι δυτικές "καπιταλιστικές" δυνάμεις αντιπαθούσαν τον κομμουνισμό και η καθυστέρηση στο άνοιγμα δευτέρου μετώπου στην Ευρώπη ήταν απλά πρόφαση, ώστε να δοθεί στους Ναζί ο χρόνος για να καταστρέψουν τη Σοβιετική Ένωση.
Την εποχή διεξαγωγής της διάσκεψης η κατάσταση στον πλανήτη εμφανίζεται ως εξής:
Οργάνωση
Ο Αμερικανός Πρόεδρος επιθυμούσε ήδη από την εποχή της επίθεσης στο Περλ Χάρμπορ μια συνάντηση με τους άλλους δύο ηγέτες, ώστε να συντονίσουν καλύτερα τις πολεμικές τους ενέργειες. Χρειάστηκε να περιμένει δύο χρόνια για να εκπληρωθεί αυτή του η επιθυμία. Όταν όμως ήρθε η στιγμή της συνάντησης, τα ενδιαφέροντα είχαν μεταβληθεί: Η επέκταση των δυνάμεων του Άξονα είχε μπει κάτω από έλεγχο ενώ ήδη διαφαινόταν η νίκη των Συμμάχων σε στρατιωτικό επίπεδο. Τον Ρούζβελτ πλέον τον απασχολούσαν τα πολιτικά προβλήματα που θα προέκυπταν μετά το τέλος του Πολέμου. Επιπλέον, η Συμμαχία είχε αρχίσει να παρουσιάζει ρωγμές καθώς ανέκυπταν όλο και περισσότερες διαφωνίες που απαιτούσαν την άμεση προσοχή των ηγετών, ενώ ο Ρούζβελτ πίστευε ότι θα μπορούσε να συνεννοηθεί καλύτερα με τον Στάλιν σε σχέση με τον Τσώρτσιλ.
Ήδη από το Μάιο του 1942 ο Ρούζβελτ είχε προτείνει στον Στάλιν, μέσω του Χάριμαν, μια μεταξύ τους συνάντηση κάπου στο Βερίγγειο πορθμό ή στην Ισλανδία. Ο Στάλιν έχασε την ευκαιρία, αν και επιθυμούσε μια συνάντηση, γιατί φοβόταν τα αεροπορικά ταξίδια. Τον Ιούλιο ο Στάλιν έγραψε προς τον Ρούζβελτ ότι "τα μεγάλα στρατηγικά ζητήματα δεν είναι δυνατό να επιλυθούν μόνον από τους στρατιωτικούς". Ακολούθησε βροχή ανταλλαγής μηνυμάτων και προτάσεων, κυρίως μεταξύ Ρούζβελτ και Τσώρτσιλ πριν τελικά καταστεί δυνατή η συνάντηση στην Τεχεράνη.
Ύστερα από την δήλωση του Στάλιν "περί στρατιωτικών ζητημάτων" ο Ρούζβελτ αποφάσισε, όποτε κι αν γινόταν η διάσκεψη, να μη πάρει μαζί του τον Υπουργό των Εξωτερικών Κόρντελ Χαλ (Kordel Hull). Ο βασικός λόγος γι' αυτό δεν ήταν οι επισημότητες, όπως έλεγε στους άλλους δύο, αλλά ο Πρόεδρος φοβόταν τις παρεμβάσεις του υπουργού του, ο οποίος συνέχεια του υπενθύμιζε ότι "δίνει πολλά στους Ρώσους" και δεν ήθελε να έχει κανένα πλάι του να τον συμβουλεύει τι να κάνει και τι να πει. Ωστόσο ο Χαλ δεν ήταν δυνατό να αγνοηθεί: Είχε δεχθεί να αναλάβει το Υπουργείο Εξωτερικών υπό την προϋπόθεση ότι "θα συμμετείχε με κάθε δυνατό τρόπο στη χάραξη και την εφαρμογή της εξωτερικής πολιτικής". Προέβαλε, επίσης, το επιχείρημα ότι "τα μεγάλα στρατιωτικά ζητήματα είναι αδύνατο να επιλυθούν χωρίς να προκαλέσουν παρέμβαση της πολιτικής". Ο Χαλ αρχικά είχε υποχωρήσει στην επιθυμία του Προέδρου, μέχρι τη στιγμή που έμαθε ότι ο Βρετανός ομόλογός του, Άντονι Ήντεν, θα συμμετείχε στην προγραμματιζόμενη διάσκεψη. Όταν το ανέφερε στον Ρούζβελτ, αυτός του απάντησε ότι "το αμερικανικό και το βρετανικό σύστημα διακυβέρνησης είναι τελείως διαφορετικά". Ο Χαλ τελικά ενέδωσε στην επιθυμία του Προέδρου.
Ο Ρούζβελτ επιθυμούσε, επίσης, να μην υπάρχουν εκπρόσωποι του τύπου στη διάσκεψη. Φυσικά, επρόκειτο να συζητηθούν θέματα μεγάλης σπουδαιότητας και μυστικότητας και ο Ρούζβελτ ήταν βέβαιος ότι ο Στάλιν δε θα μιλούσε ανοικτά και καθαρά αν ήσαν και δημοσιογράφοι παρόντες. Παράλληλα, δεν ήθελε να δώσει λαβές σε όσους επέκριναν την πολιτική του στα ζητήματα του Πολέμου.
Η επιλογή της Τεχεράνης
Στο ενδιάμεσο διάστημα είχαν γίνει άπειρες προτάσεις για επιλογή του ακριβούς σημείου συνάντησης και είχαν προταθεί σχεδόν όλα τα σημεία της υδρογείου. Ο Ρούζβελτ ήταν ήδη σε κακή κατάσταση από πλευράς υγείας και η στάση του Στάλιν δε βοηθούσε καθόλου: Ο Σοβιετικός επέμενε η διάσκεψη να γίνει στη Μόσχα, κάτι που είχε ήδη εκνευρίσει τον Τσώρτσιλ. Ο Χαλ είχε ήδη πάει στη Μόσχα για να κανονίσει τη συνάντηση και ο Ρούζβελτ είχε ήδη απορρίψει την Τεχεράνη. Όταν ο Ρούζβελτ πρότεινε άλλα σημεία συνάντησης, ο Στάλιν απάντησε, μάλλον υπεροπτικά, ότι "ήταν επικεφαλής ενός μεγάλου έθνους και δε μπορούσε να λείψει από την πατρίδα του όσο αυτή πολεμούσε". Ο Αμερικανός του απάντησε, μάλλον στον ίδιο τόνο, ότι και αυτός ήταν ηγέτης ενός μεγάλου έθνους που πολεμούσε και επίσης δε μπορούσε να λείψει επί μακρόν, καθώς το Σύνταγμα τον υποχρέωνε να επικυρώνει με την υπογραφή του κάθε νόμο που ψήφιζε το Κογκρέσο μέσα σε δέκα ημέρες. Απλά η διαδρομή προς Μόσχα ήταν πολύ μακρά και πρότεινε να "μοιράσουν την απόσταση". Ο Στάλιν είναι αμετακίνητος. Μόσχα, Τεχεράνη ή αναβολή της συνάντησης για το 1944. Ο Χαλ πιστεύει πως το τελευταίο θα είναι αυτό που θα εγκρίνει ο Πρόεδρος, η ανυπομονησία του όμως είναι πολύ πιο ισχυρή: Ο Ρούζβελτ υποχωρεί και δέχεται να πάει στην Τεχεράνη Ουσιαστικά, ο Στάλιν πρότεινε αυτή την πόλη γιατί εκεί μπορούσε να φτάσει χωρίς να χρησιμοποιήσει αεροπλάνο, δεδομένης της αεροπλανοφοβίας του. Επιπλέον, η πόλη είχε άμεση τηλεφωνική σύνδεση με τη Μόσχα.
Η διεξαγωγή
Η στάση του Ρούζβελτ χαρακτηρίζεται αρκετά περίεργη, για τέτοιας φύσεως σύμμαχο, όπως η Βρετανία. Πιστεύει ότι με τον Στάλιν μπορεί να συζητήσει πολύ πιο εύκολα και να πάρουν από κοινού τις μεγάλης σημασίας αποφάσεις - δεν πιστεύει το ίδιο για τον Τσώρτσιλ. Ο λόγος είναι ότι ο Βρετανός είναι συντηρητικός έως αναχρονιστικός: Είναι προσηλωμένος στη Μοναρχία, φανατικός αντικομμουνιστής, σαφώς αποικιοκράτης. Η Βρετανική Αυτοκρατορία, της οποίας είναι υπέρμαχος, είναι η πεμπτουσία της καταπίεσης και για το λόγο αυτό δε θα πρέπει να επιζήσει ύστερα από τον Πόλεμο. Αντίθετα, θεωρεί τον Στάλιν "μέσα στο ρεύμα της Ιστορίας" και αντιτίθεται ισχυρότατα στις απόψεις των συμβούλων του - και μάλιστα ανθρώπων που γνωρίζουν πράγματα και καταστάσεις, όπως οι στρατιωτικός ακόλουθος των ΗΠΑ στη Μόσχα, που του εκφράζει ανοιχτά την άποψη πως θεωρεί "πιθανή συμμαχία ΗΠΑ - Μπολσεβίκων τουλάχιστον περίεργη".
Η διάσκεψη αρχίζει την Κυριακή 28 Νοεμβρίου. Ο Τσώρτσιλ αντιμετωπίζει την ενωμένη εχθρότητα Στάλιν και Ρούζβελτ. Η συμπεριφορά των δύο ηγετών προς το Βρετανό είναι περισσότερο απαξιωτική παρά ισότιμη. Όπως είναι φυσικό, ο Ρούζβελτ αρνείται να παράσχει κάθε βοήθεια στο Μεσογειακό θέατρο του πολέμου, με αποτέλεσμα η Βρετανία να αποπειραθεί μόνη της την κατάληψη των νησιών του Αιγαίου. Η απόπειρα αποτυγχάνει παταγωδώς, μια βρετανική ταξιαρχία αιχμαλωτίζεται στη Λέρο και βυθίζονται έξι βρετανικά αντιτορπιλικά.
Στο δείπνο της 29ης Νοεμβρίου λαμβάνει χώρα ένα σοβαρό επεισόδιο: Ο Στάλιν, στην πορεία της συζήτησης, εκφράζει την άποψη ότι οι 50.000 - και ίσως 100.000 - ηγετικές φυσιογνωμίες της Γερμανίας στους τομείς των ενόπλων δυνάμεων, της επιστήμης, της τεχνολογίας και της οικονομίας θα πρέπει να εκτελεστούν με συνοπτικές διαδικασίες. Ο Τσώρτσιλ απαντά, με οξύτατο τόνο, ότι εκφράζει την απόλυτη άρνησή του πάνω σε τέτοιες πρακτικές. Ναι, ασφαλώς οι εγκληματίες πολέμου πρέπει να δικαστούν και να υποστούν τις συνέπειες των πράξεών τους, το έχει πει και γράψει και ο ίδιος, αλλά η Βρετανία αρνείται να "βάλει στο ίδιο τσουβάλι" με τους εγκληματίες τους στρατιώτες που πολέμησαν για την πατρίδα τους. Αρνείται να συμμετάσχει σε εκτελέσεις που γίνονται για πολιτικούς λόγους. Ο Στάλιν υποστηρίζεται από ένα νεαρό Αντισυνταγματάρχη, που καταχράται την ιδιότητά του: Το γιο του Προέδρου Ρούζβελτ. Ο Βρετανός θυμώνει σε τέτοιο βαθμό που δηλώνει ότι προτιμά να εκτελεστεί ο ίδιος τώρα στην αυλή της Σοβιετικής Πρεσβείας παρά να συναινέσει σε τέτοια ενέργεια. Αφήνει την πετσέτα και το πιρούνι του και σηκώνεται από το τραπέζι βγαίνοντας έξω. Ο Στάλιν σηκώνεται με τη σειρά του και επαναφέρει το Βρετανό στο τραπέζι και τη συζήτηση, βεβαιώνοντάς τον ότι απλά αστειευόταν.
Η διάσκεψη επιβεβαιώνει αυτό που επισημάνθηκε από τους ιστορικούς των συμμαχικών διασκέψεων: Η πρωτοκαθεδρία δεν ανήκει πλέον στο Βρετανό Πρωθυπουργό. Χωρίς να παραγκωνίζεται, δεν είναι αυτός που θέτει τους όρους και πείθει τους υπόλοιπους να τους ακολουθήσουν (όπως έγινε στην Καζαμπλάνκα). Επιπλέον, ο Στάλιν θέλει επειγόντως ένα δεύτερο μέτωπο στην Ευρώπη - αυτό της Ιταλίας δεν τον καλύπτει. Βρίσκει την ευκαιρία να το εκμαιεύσει από τους συμμάχους του. Επιπλέον, σε αντάλλαγμα για την αμέριστη υποστήριξη της ΕΣΣΔ στους Αμερικανούς και Βρετανούς στον πόλεμο κατά του Χίτλερ, ζητά - και λαμβάνει τη διαβεβαίωση - ότι οι αντάρτες της Γιουγκοσλαβίας θα λάβουν υποστήριξη και ότι η ΕΣΣΔ θα έχει εκεί την πρωτοκαθεδρία.
Σύμφωνα με το περιοδικό "Time" ο Στάλιν, κάνοντας μια επίσημη πρόποση σε κάποιο από τα δείπνα της διάσκεψης είπε: "Τα Ενωμένα Έθνη δεν θα είχε γίνει ποτέ δυνατό να κερδίσουν αυτό τον Πόλεμο χωρίς την πολεμική παραγωγή των ΗΠΑ".
Αποτελέσματα
Στη διάσκεψη πάρθηκαν οι εξής αποφάσεις
Γενικά
Το κείμενο των γενικών θέσεων στο οποίο κατέληξε η διάσκεψη ήταν το εξής:
Εμείς, ο Πρόεδρος των ΗΠΑ, ο Πρωθυπουργός της Μεγάλης Βρετανίας και ο ηγέτης της Σοβιετικής Ένωσης συναντηθήκαμε τις τέσσερις τελευταίες ημέρες στην πρωτεύουσα του συμμάχου μας Ιράν, Τεχεράνη, και διαμορφώσαμε και επιβεβαιώσαμε την κοινή μας πολιτική.
Εκφράζουμε την αποφασιστικότητά μας ότι τα έθνη μας πρέπει να συνεργαστούν τόσο στον Πόλεμο όσο και στην ειρήνη που θα ακολουθήσει.
Τα επιτελεία μας παρέστησαν στις συναντήσεις στρογγυλής τραπέζης και καταστρώσαμε τα σχέδια για την καταστροφή των γερμανικών δυνάμεων. Καταλήξαμε σε πλήρη συμφωνία τόσο ως προς τους σκοπούς όσο και ως προς το συγχρονισμό των επιχειρήσεων που θα αναληφθούν από την ανατολή, τη δύση και το νότο.
Ως προς τη μεταπολεμική ειρήνη είμαστε βέβαιοι ότι η ομόνοιά μας θα εξασφαλίσει μια ειρήνη με διάρκεια. Αναγνωρίζουμε πλήρως την υπέρτατη ευθύνη που επωμιζόμαστε εμείς και τα Ηνωμένα Έθνη για την εγκαθίδρυση μιας ειρήνης που θα δεσπόζει της καλής θέλησης των λαϊκών μαζών του κόσμου και θα εξοβελίσει την οδύνη και τον τρόμο του πολέμου για πολλές γενεές.
Μέσω των Διπλωματικών μας συμβούλων ερευνήσαμε τα προβλήματα του μέλλοντος. Θα αναζητήσουμε τη συνεργασία και την ενεργή συμμετοχή όλων των εθνών, μικρών ή μεγάλων, των οποίων οι λαοί, όπως οι δικοί μας, έχουν ψυχή τε και σώματι αφιερωθεί στην εξάλειψη της σκλαβιάς και της τυρρανίας, της καταπίεσης και της καταδυνάστευσης. Θα τους καλωσορίσουμε, όποτε αποφασίσουν να συμμετάσχουν, σε μια παγκόσμια οικογένεια δημοκρατικών εθνών.
Καμία δύναμη στον κόσμο δε μπορεί να μας εμποδίσει να καταστρέψουμε τις γερμανικές στρατιές από ξηράς, τα U-boote από θαλάσσης και τα πολεμικά εργοστάσια από αέρος. Η επίθεσή μας θα είναι αμείλικτη και επαυξανόμενη.
Από αυτές τις από καρδιάς διασκέψεις προσβλέπουμε με εμπιστοσύνη την ημέρα κατά την οποία όλοι οι λαοί του κόσμου θα μπορούν να ζουν ελεύθερα, ανέγγιχτοι από την τυραννία και σύμφωνα με τις ποικίλες επιθυμίες και τη δική τους συνείδηση.
Φ. Ντ. Ρούζβελτ, Ουίνστον Τσώρτσιλ, Ιωσήφ Στάλιν
Στρατιωτικός τομέας
Τα σημεία αυτά προσυπέγραψαν και οι Τρεις Μεγάλοι (Ρούζβελτ, Τσώρτσιλ, Στάλιν).
Σχετικά με το Ιράν
Ύστερα από συναντήσεις με τον Ιρανό πρωθυπουργό, οι Τρεις Μεγάλοι συμφώνησαν σε αμοιβαία καλές σχέσεις με το Ιράν, καθώς οι κυβερνήσεις των χωρών τους αναγνώρισαν τη συμβολή της χώρας στον πόλεμο κατά του κοινού εχθρού και ιδιαίτερα στις διευκολύνσεις που παρείχε στη διαμεταγωγή προμηθειών από το εξωτερικό στη Σοβιετική Ένωση. Κατά τη μεταπολεμική περίοδο οι κυβερνήσεις των ΗΠΑ, της ΕΣΣΔ και του Ην. Βασιλείου συμφώνησαν με την Ιρανική κυβέρνηση ότι τυχόν οικονομικά προβλήματα που θα αντιμετωπίσει η χώρα θα εξεταστούν ενδελεχώς, μαζί με αντίστοιχα άλλων μελών των Ηνωμένων Εθνών μέσω διασκέψεων ή διεθνών αντιπροσωπειών που υφίστανται ή θα δημιουργηθούν με θέμα την αντιμετώπιση διεθνών οικονομικών θεμάτων. Και οι τρεις Κυβερνήσεις επιθυμούν, όπως και η Ιρανική κυβέρνηση, η χώρα να διατηρήσει την ανεξαρτησία της, την εθνική κυριαρχία της και την εδαφική της ακεραιότητα. Στηρίζονται στη συμμετοχή του Ιράν, όπως και κάθε ειρηνόφιλου έθνους, στην εγκαθίδρυση διεθνούς ειρήνης, ασφάλειας και ευημερίας μετά τη λήξη του Πολέμου, σύμφωνα με τις αρχές της Χάρτας του Ατλαντικού, στην οποία συμμετέχουν και οι τέσσερις Κυβερνήσεις.
Συνέπειες
Οι διακηρύξεις της διάσκεψης περιέχουν εν σπέρματι τη δημιουργία του ΝΑΤΟ (πρόγονος του οποίου ήταν η οργάνωση που προέβλεπε η Χάρτα του Ατλαντικού) και τη δημιουργία του Οργανισμού Ηνωμένων Εθνών. Από καθαρά στρατηγική άποψη η σημαντικότερη, ίσως, απόφαση, ήταν ο προγραμματισμός της Επιχείρησης "Overlord", όπως αποκλήθηκε η Απόβαση της Νορμανδίας.
Παραπομπές
Κατηγορία:Διασκέψεις του Β΄ Παγκοσμίου Πολέμου Κατηγορία:Σύνοδοι κορυφής Κατηγορία:Επακόλουθα Β΄ Παγκοσμίου Πολέμου Κατηγορία:Σχέσεις Ηνωμένου Βασιλείου-Πολωνίας
Ποταμός του Κάμπου
Ο Ποταμός του Κάμπου είναι συνοικία της κοινότητας Καραβοστάσι. Μετά την τουρκική εισβολή του 1974, η διοικητική έκταση της συνοικίας και γενικότερα της κοινότητας Καραβοστάσι δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Στα δυτικά και νότια συνορεύει με τη Γαλήνη, στα νοτιοανατολικά με την Αμπελικού και στα ανατολικά με τους Σόλους. Το βόρειο τμήμα της διοικητικής του έκτασης είναι παραθαλάσσιο.
Πηγές
Κατηγορία:Καραβοστάσι Λευκωσίας
Μιντάκα
Ο Μιντάκα (Mintaka), γνωστός και ως δ Ωρίωνος (δ Ori), είναι αστέρας στον αστερισμό Ωρίωνα. Αποτελεί τον δυτικότερο από τους τρεις αστέρες της Ζώνης του Ωρίωνα και είναι εύκολα ορατός με γυμνό μάτι, παρότι απέχει περίπου 1.200 έτη φωτός από τη Γη. Όταν ο Ωρίωνας βρίσκεται κοντά στον ουράνιο μεσημβρινό, ο Μιντάκα αποτελεί τον δεξιό αστέρα της Ζώνης, παρατηρούμενος από το Βόρειο ημισφαίριο κοιτώντας προς τα νότια.
Ονομασίες και ιστορικά στοιχεία
thumb|right|285px|Oι αστέρες της Ζώνης του Ωρίωνα με τον Μιντάκα άνω δεξιά Το παραδοσιακό όνομα Μιντάκα προέρχεται από την αραβική λέξη منطقة (manṭaqa), που σημαίνει ακριβώς «ζωστήρας». Είναι γνωστός και ως 34 Ωρίωνος (34 Ori, αριθμός Φλάμστηντ). Ο ουράνιος άτλαντας του Burritt το 1856 δίνει την παραλλαγή Mintika.
Ο αστέρας και το σύστημα
Ο Μιντάκα είναι στην πραγματικότητα ένας πενταπλός αστέρας, δηλαδή το φως του όπως φαίνεται με γυμνό μάτι προέρχεται από 5 διαφορετικούς αστέρες. Καταρχήν με τηλεσκόπιο διακρίνεται ένας αστέρας 7ου μεγέθους, περίπου 52 δευτερόλεπτα της μοίρας από τον κύριο αστέρα. Ο κύριος αστέρας, ο δ Ori A, με τη σειρά του είναι τριπλός: Αποτελείται από έναν λαμπρό γίγαντα αστέρα φασματικού τύπου O9.5 (τον δ ORi Aa1) και έναν αστέρα της Κύριας ακολουθίας τύπου B (τον δ ORi Aa2), οι οποίοι περιφέρονται μία φορά κάθε 5,73 ημέρες γύρω από το κοινό τους κέντρο μάζας και εμφανίζουν μικρές εκλείψεις, με το φως τους να μειώνεται περί το 20%, καθώς και από έναν υπογίγαντα τύπου B, τον δ Ori Ab, που απέχει 0,26 δευτερόλεπτο της μοίρας από τους δύο προηγούμενους.
Ο μεγέθους 6,85 συνοδός, αναφερόμενος ως HD 36485 ή και δ Ori C, είναι ένας ασυνήθιστος αστέρας της Κύριας ακολουθίας τύπου B, και είναι ο ίδιος φασματοσκοπικώς διπλός, με συνοδό τύπου A σε τροχιά με περίοδο περιφοράς 30 ημέρες.
Υπάρχει και ένας ακόμα αμυδρότερος αστέρας ανάμεσά τους, ο 14ου μεγέθους δ Ori B, που πιστεύεται ότι βρίσκεται στην ίδια απόσταση από τη Γη, αλλά δεν είναι βέβαιο εάν είναι βαρυτικά δέσμιος του κύριου αστέρα, ούτε είναι γνωστά πολλά πράγματα για αυτόν.
Ο Μιντάκα περιβάλλεται από ένα σμήνος αμυδρών αστέρων, πιθανώς μέρος του σμήνους που περιβάλλει τον σ Ωρίωνος.
Απόσταση
Η απόσταση που δίνει η μέτρηση της παραλλάξεως από τον δορυφόρο HIPPARCOS είναι 212 ± 30 pc (692 ± 98 έτη φωτός), ενώ φασματοσκοπικές αποστάσεις, συγκρίσεις με παρόμοιους αστέρες και η ιδιότητα του μέλους στο αστρικό σμήνος κατατείνουν σε διπλάσια περίπου απόσταση. Αυτό το είδος ασυμφωνίας παρουσιάζεται και σε αρκετές άλλες περιπτώσεις και οι αιτίες του δεν έχουν ακόμα διαλευκανθεί.
Εξωτερικοί σύνδεσμοι
Κατηγορία:Αντικείμενα Bayer Κατηγορία:Αστέρες κύριας ακολουθίας τύπου B Κατηγορία:Πολλαπλά αστρικά συστήματα Κατηγορία:Ωρίων (αστερισμός) Κατηγορία:Φασματοσκοπικώς διπλοί αστέρες Κατηγορία:Μεταβλητοί δι' εκλείψεων αστέρες Κατηγορία:Υπογίγαντες αστέρες τύπου B Κατηγορία:Τριπλά αστρικά συστήματα Κατηγορία:Λαμπροί γίγαντες τύπου O
Χαμπάμπ
Η Χαμπάτ (αραβικά:خبب) είναι πόλη στη νοτιοδυτική Συρία και είναι πρωτεύουσα της επαρχία της Νταράα. Βρίσκεται 55 χιλιόμετρα νότια της συριακής πρωτεύουσας της Δαμασκού και σύμφωνα με την απογραφή του 2004, έχει με πληθυσμό 3,379 κατοίκων.
Δημογραφία
Η πιο κοινή γλώσσα που ομιλείται είναι τα αραβικά. Άλλες γλώσσες είναι τα γαλλικά και η Ελληνιστική Κοινή, ως λειτουργική γλώσσα των πιστών της Μελχιτικής Ελληνικής Καθολικής Εκκλησίας και του Πατριαρχείου Αντιοχείας.
Εξωτερικοί σύνδεσμοι
Κατηγορία:Πόλεις της Συρίας
Κάτι να καίει
Το Κάτι να καίει μπορεί να αναφέρεται:
Χάιραμ Μάξιμ
Ο Σερ Χάιραμ Στίβενς Μάξιμ (Sir Hiram Stevens Maxim, 5 Φεβρουαρίου 1840 – 24 Νοεμβρίου 1916) ήταν Βρετανός εφευρέτης, γεννηθείς στις Ηνωμένες Πολιτείες Αμερικής, περισσότερο γνωστός ως δημιουργός του Πολυβόλου Maxim, του πρώτου φορητού πλήρως αυτόματου πολυβόλου. Ο Μάξιμ είχε διπλώματα ευρεσιτεχνίας για πολυάριθμες συσκευές όπως η ποντικοπαγίδα, το σίδερο σγούρυνσης μαλλιών, και αντλίες ατμού, ενώ ισχυρίστηκε πως εφηύρε την ηλεκτρική λάμπα. Πειραματίστηκε επίσης με τη μηχανοκίνητη πτήση αλλά τα μεγάλης κλίμακας μοντέλα αεροσκαφών που κατασκεύασε δεν είχαν επιτυχία. Ωστόσο, η «Δεμένη Ιπτάμενη Μηχανή» του, που χρησιμοποιούνταν για λόγος αναψυχής, σχεδιάστηκε με σκοπό την εξασφάλιση χρημάτων για την έρευνα του, ενώ προσέλκυε το κοινό στις πτήσεις, και είχε μεγάλη επιτυχία.
Ο Μάξιμ μετακόμισε από τις Ηνωμένες Πολιτείες στο Ηνωμένο Βασίλειο σε ηλικία 41 ετών, και παρέμεινε Αμερικανός πολίτης μέχρι το 1899 όταν πολιτογραφήθηκε Βρετανός υπήκοος, και το 1901 έλαβε τίτλο ιππότη.
Γέννηση και νεαρή ηλικία
Ο Μάξιμ γεννήθηκε στο Σάνγκερβιλ του Μέιν στις 5 Φεβρουαρίου 1840. Έλαβε υποτροφία κατασκευής αμαξών σε ηλικία 14 ετών και δέκα χρόνια αργότερα, εργάστηκε στο μηχανουργείο του θείου του Λέβι Στίβενς στο Φίτσμπεργκ της Μασαχουσέτης. Στη συνέχεια εργάστηκε ως κατασκευαστής μουσικών οργάνων και και σχεδιαστής.
Γλύφα Ηλείας
Η Γλύφα είναι μικρός πεδινός οικισμός της Ηλείας στην Περιφερειακή Ενότητα Ηλείας  σε υψόμετρο 39 μέτρα.
Χάιραμ Μάξιμ
Οικογένεια
Ο Χάιραμ Μάξιμ παντρεύτηκε την πρώτη του σύζυγο, τη γεννημένη στην Αγγλία Τζέιν Μπάντεν, στις 11 Μαΐου 1867 στη Βοστώνη της Μασαχουσέτης. Τα τέκνα τους ήταν τα εξής: Χάιραμ Πέρσι Μάξιμ, Φλόρενς Μάξιμ και Αντελάιντ Μάξιμ.
Γλύφα Ηλείας
Γεωγραφία - Ιστορία
Η Γλύφα βρίσκεται προς τα δυτικά παράλια της Πελοποννήσου και τον Χελωνίτη κόλπο. Απέχει 13 χλμ. Δ. της Γαστούνης και 7,5 ΝΔ. από το Βαρθολομιό. Στα βόρεια του χωριού είναι η Λυγιά, νότια η Παραλία και νοτιοδυτικά το ομώνυμο τεχνητό δάσος που δημιούργησαν οι ίδιοι οι κάτοικοι στη δεκαετία του '50. Η παραλία της είναι αμμώδης με διάφανα νερά και με αρκετά μικρά ξενοδοχεία και τουριστικά καταλύματα (κάμπινγκ, ενοικιαζόμενα). Στην ανατολική άκρη υπάρχει μικρό λιμανάκι του ναυτικού ομίλου της περιοχής. Ως ξεχωριστός οικισμός αναφέρεται επίσημα για πρώτη φορά το 1928 να απογράφεται στον τότε κοινότητα Βαρθολομιού. Σύμφωνα με το Σχέδιο Καλλικράτης μαζί με τη Λυγιά, το Αρκούδι την Παραλία και το Ιονικό αποτελούν την τοπική κοινότητα Λυγιάς που υπάγεται στη δημοτική ενότητα Βαρθολομιού του Δήμου Πηνειού ενώ σύμφωνα με την απογραφή 2011 έχει πληθυσμό 259 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Πηνειού
Χάιραμ Μάξιμ
Μετανάστευση και ιπποτισμός
Το 1881, ο Μάξιμ επέστρεψε στην Αγγλία για να αναδιοργανώσει τα γραφεία της Εταιρείας Ηλεκτροφωτισμού των Ηνωμένων Πολιτειών στο Λονδίνο. Οι επισκέψεις του στις Ηνωμένες Πολιτείες έγιναν όλο και πιο σπάνιες και στις 16 Σεπτεμβρίου 1899 ο Μάξιμ πολιτογραφήθηκε Βρετανός υπήκοος. Την επόμενη χρονιά, η βασίλισσα Βικτώρια του απένειμε τίτλο ιππότη. Ωστόσο, η Βικτώρια πέθανε στις 22 Ιανουαρίου 1901, λίγο πριν την τελετή περιβολής του Μάξιμ, και έτσι ο τίτλος απονεμήθηκε από τον «φίλο του Μάξιμ και νέο βασιλιά, τον Εδουάρδο Ζ΄», στις 9 Φεβρουαρίου 1901.
Επαγγελματική κατάσταση
Ο Μάξιμ ήταν Ιππότης της Λεγεώνας της Τιμής, πολιτικός, μηχανολόγος και ηλεκτρολόγος μηχανικός, μέλος του Εμπορικού Επιμελητηρίου του Λονδίνου, μέλος του Βασιλικού Ινστιτούτου, μέλος της Βρετανικού Συνδέσμου για την Πρόοδο της Επιστήμης, μέλος του Βρετανικού Αυτοκρατορικού Συνδέσμου και Μέλος της Βασιλικής Εταιρείας Τεχνών.